OSNOVNA ŠKOLA BIJELO BRDO

B I J E L O B R D O

IZVJEŠĆE O RADU OŠ BIJELO BRDO ZA ŠKOLSKU 2020./2021. GODINU

I. UVJETI RADA

1. OBILJEŽJE ŠKOLSKOG PODRUČJA

Upisno područje Osnovne škole Bijelo Brdo je isključivo Bijelo Brdo. Iz godine u godinu opada broj stanovnika i neminovno broj učenika. Ukupan broj stanovnika se procjenjuje na oko 1400 žitelja. Školski okoliš svojim izgledom i raznovrsnošću je uistinu ukras i ponos sela. Bijelo Brdo je smješteno uz stari tok rijeke Drave 15 km istočno od Osijeka. Pripada općini Erdut u Osječko-baranjskoj županiji. Osnovna škola se nalazi u samom centru Bijelog Brda.

2. MATERIJALNI UVJETI

Zgrade škole i sportske dvorane izgrađene su još 1974. g. Svi prostori škole u kojima se odvija nastava u sladu su s Hrvatskim pedagoškim standardom. Pored unutarnjih prostora za potrebe nastave koriste se i vanjski sportski tereni. U suterenu školske zgrade radi i dječji vrtić „Mali princ“ uz minimalnu naknadu za najam prostora. Radovima na zgradi škole i sportskoj dvorani u nekoliko prethodnih godina potpuno je izmijenjen vanjski izgled i poboljšana je energetska učinkovitost zgrade škole i sportske dvorane. Zamijenjena je kompletna vanjska stolarija, izrađena je vanjska ovojnica, uređena fasada, postavljena solarna elektrana na krovu škole, izgrađen vanjski i unutarnji hidrantski sustav, informatička učionica je potpuno preuređena i opremljena sa 9 novih računala, u sve učionice i knjižnici postavljeni su fiksni projektori i platna za projekciju, u knjižnicu i učionice sa južne strane zgrade postavljeni su klima uređaji, Izvršena je potpuna rekonstrukcija parketa sportske dvorane, postavljena je nova pregrada-zastor između hola i restorana, kupljen je profesionalni fotoaparat, a u holu škole postavljen je veći TV prijemnik. Nabavljeno je 12 novih stolnih računala vezano za opremanje škola u okviru Cjelovite kurikularne reforme i uvođenja Informatike kao obaveznog predmeta u pete i šeste razrede. Produženi su radovi zamjene rasvjetnih tijela u prostorijama škole. Saniran je odvod u stanu domara u zgradi škole.

Nastavilo se s ulaganjima u opremanje školske kuhinje. Od početka 2018. godine Osječko-baranjska županija sa 70% sufinanciranja i lokalna uprava sa 30% sredstava pokreću projekt „Školski obrok za sve“. Uz raniji projekt EU „Vrijeme je za školski obrok“ praktično svi učenici osnovnih škola OBŽ koriste besplatne obroke u svojim školama. Kako je predviđeno da se najmanje 2 obroka u tjednu kuhaju, uložena su značajna sredstva za nabavku kuhinjskih aparata i pribora. Kupljeni su: perilica za suđe, hladnjak, radni kuhinjski stol, konvekcijska pećnica sa 4 etaže, zidna napa, zamrzivač, profesionalni štednjak, neophodno suđe i pribor za jelo.

U školskoj godini 2019./2020., u otežanim uvjetima zbog pandemije Covid-19, ipak smo uspjeli odraditi neke planirane aktivnosti uređenja i opremanja škole. Dovršena je zamjena rasvjetnih tijela novom led rasvjetom u svim prostorijama školske zgrade, osim sportske dvorane. Izvršena je sanacija svih sanitarnih čvorova u zgradama škole i sportske dvorene. Saniran je i zapadni, niži dio krovišta školske zgrade. Uključivanjem u drugu fazu projekta E- škole urađena je mrežna infrastruktura izgradnjom pasivnog djela mreža ( kabliranja) i niskonaponskih priključaka i ugradnjom glavnog komunikacijskog ormara. Učionica matematike i knjižnica bit će opremljene pametnim ekranima. U sklopu ovog projekta učitelji su zadužili 11 prijenosnih računala. Također u protekloj školskoj godini naša škola je ušla u drugu fazu Cjelovite kurikularne reforme, nazvane Škola za život i za potporu u reformi MZO je školi isporučio tablete za sve učenike 5. i 7. razreda te 3 tableta za učenike 1. razreda. U svakoj učionici je instalirano po jedno stolno računalo.

U školskoj godini 2020./2021. nastavilo se sa opremanjem i uređenjem škole. U okviru projekta Škole za život nabavljeni su tableti i za učenike 1., 3., 4., 5. i 7. razreda. Nastavkom projekta e-škole ugrađen je i aktivni dio internetske mreže i postavljene su antene za pojačavanje bežičnog signala interneta. Oni učitelji koji nisu zadužili prijenosna računala u ranijim fazama projekta, dobili su ih u ovoj školskoj godini. Na svim toaletima školske zgrade i svlačionicama sportske dvorane ugrađena su nova vrata. Obojeni su zidovi u učionicama srpskog i hrvatskog jezika, dio školskih hodnika i svlačionice sportske dvorane. Saniran je istočni, viši dio krovišta školske zgrade. Izvršena je zamjena reflektora u sportskoj dvorani i tako poboljšana vidljivost. U zbornici je ugrađen novi klima uređaj. Poslije dugogodišnje nebrige, izvršeni su radovi odštopavanja i ispiranja odvodne kanalizacijske mreže i sabirnih odvodnih šahtova. Za uređenje travnatih površina nabavljena je nova traktorska kosilica. Dogovorena je nabavka i ugradnja nadzornih video kamera.

3. KADROVI

U školskoj godini 2020./2021. u stalnom radnom odnosu bio je zaposleno 20 učitelja. Na određeno radno vrijeme, kao zamjene, radilo je još 8 učitelja. Za rad s učenicima po primjerenom obliku školovanja u okviru projekta Učimo zajedno 4 bila su zaposlena 2 pomoćnika u nastavi. Na ostalim poslovima bilo je zaposleno još 11 radnika na neodređeno vrijeme. Ravnatelj, dva stručna suradnika ( pedagoginja i knjižničar) i 8 administrativno-tehničkih radnika (tajnica, voditelj računovodstva, domar, kuhar i 4 spremačice). Završetkom školske godine za ravnatelja OŠ Bijelo Brdo imenovan je profesor povijesti Miloš Katanić, a dosadašnji ravnatelj Dušan Rađenović odlazi u starosnu mirovinu.

II. ORGANIZACIJA RADA

1. PODACI O UČENICIMA, RAZREDNIM ODJELIMA I ORGANIZACIJI NASTAVE

Nastava se izvodila po Hrvatskom nastavnom planu i programu, po modelu A na srpskom jeziku i ćiriličnom pismu. U 8 razrednih odjela nastavu je pohađalo 87 učenika. Po primjerenom obliku školovanja nastavu je pohađalo 9 učenika, od toga 6 po prilagođenom programu i 3 učenika sa individualiziranim pristupom. Nakon realizacije dopunskog rada za 8 učenika po završetku nastavne godine i provedenih popravnih ispita za 3 učenika, svih 87 učenika uspješno je završilo razred. Redovita nastava je organizirana u jednoj smjeni, a u drugoj smjeni se održava dio izborne nastave informatike, njemačkog jezika i izvannastavne aktivnosti. Novina u ovoj školskoj godini je uvođenje izbornog predmeta Informatika za učenike razredne nastave.

Kako je epidemija korone i dalje bila aktivna, bilo je neminovno pripremiti i organizirati nastavu na daljinu uz pomoć informacijsko-komunikacijske tehnologije. Preko platforme Teams bili su organizirani virtualna zbornica i virtualni razredni odjeli za predmetnu nastavu, a za učenike razredne nastave formirane su razredne Viber grupe. Ravnatelj je bio uključen u virtualnu učionicu za ravnatelje na Loomenu s mogućnošću razmjene informacija sa MZO-om. Tijekom nastavne godine, zavisno od epidemiološke situacije, mijenjali su se modeli rada u nastavi. Model A bio je primjenjivan kada su svi učenici bili prisutni u školi, a model B kada bi učenici razredne nastave uživo pratili nastavu u školi, a s učenicima predmetne nastave realizacija nastave bi se odvijala na daljinu.

Nabavku udžbenika za sve učenike financiralo je MZO. Druge obrazovne materijale (radne bilježnice, mape, kutije za tehnički i atlase) za učenike od 1. do 5. razreda nabavilo je ZVO Vukovar, a za učenike 6., 7. i 8. razreda Općina Erdut. Učenicima 1. razreda Pokrajinska vlada Vojvodine preko ZVO-a Vukovar donirala je školske torbe.

2. GODIŠNJI KALEDAR RADA ŠKOLE

Nastava je počela 7. rujna 2020. g. , a završila 18. lipnja 2021. g. Zbog nepovoljne epidemiološke situacije došlo je do djelomične promjene Odluke o početku i završetku nastavne godine u dijelu koji se odnosio na trajanje odmora učenika. Umjesto predviđena 2 zimska odmora za učenike, realiziran je jedan duži odmor, a početak drugog polugodišta pomjeren je na 18. siječanj umjesto 11. siječanj 2021. godine.

III. KULTURNA I JAVNA DJELATNOST ŠKOLE

Organizirane su mnogobrojne manifestacije i priredbe u školi i izvan škole vezane uz državne i nacionalne blagdane i važne datume: doček učenika prvog razreda, Dani zahvalnosti za plodove zemlje, priredba za kraj prvog polugodišta i predstojećih božićnih i novogodišnjih blagdana, školska slava Sveti Sava, maskenbal i oproštaj od učenika 8. razreda. Važne datume i događaje obilježili smo na primjeren način u školi uređenjem panoa i predavanjima za učenike i učitelje: Europski dan jezika, Dan neovisnosti, Svjetski dan jabuka, Dan Organizacije ujedinjenih nacija, Dan tolerancije, Dan sjećanja na žrtve Vukovara, Dan osoba s invaliditetom, Dan ljudskih prava, Dan sjećanja na holokaust, Dan materinskog jezika, Dan ružičastih majica, Hrvatski olimpijski dan, Dan bijelog štapa, svjetski dan ugroženih divljih vrsta, Dan Down sindroma, Dan Europe i Dan antifašističke borbe. Učenici petog i šestog razreda su sudjelovali u međunarodnom projektu kojeg provodi Hrvatsko društvo za zaštitu ptica. Prometna policija je održala edukaciju o ponašanju u prometu za učenike 1. razreda, a predavanje o zaštiti i spašavanju je održano za sve učenike razredne nastave. Međunarodno natjecanje iz informatike Dabar održano je za učenike 3. i 4. razreda. Na smotri literarnih radova i recitatora u Vukovar sudjelovali su i naši učenici. Učenici prvog razreda bili su uključeni u akciju Ministarstva poljoprivrede Školski medni dan. Povodom Dana škole učitelji i učenici su pripremili video priredbu i objavili je na platformi Teams i web stranici škole. Popraćena je humanitarna akcija Crvenog križa- Jedan razred jedan paket, za ljude kojima je potrebna pomoć. Povodom Dana planeta Zemlja učenici prvog i drugog razreda su nagrađeni za praktične radove učešćem na natječajima komunalnog poduzeća Čvorkovac d.o.o. iz Dalja. Učenici 6. razreda su bili aktivni u projektu ProMikro upotrebom mikroračunala u nastavi. U projektu ZVO-a Ljetna škola kaligrafije, financiranom sredstvima MZO-a učestvovalo je 9 učenika 6. i 7. razreda. Projekt je održan u Manastiru u Dalj Planini.

IV. ZDRAVSTVENO-SOCIJALNA ZAŠTITA UČENIKA

U protekloj školskoj godini svi naši učenici su imali besplatne školske obroke i to najmanje dva kuhana jela tjedno, zahvaljujući projektu Osječko – Baranjske županije „ Školski obrok za sve“. OBŽ je financirala 70 % troškova za nabavku namirnica, a općina Erdut preostalih 30 %. Projektima Ministarstva poljoprivrede Republike Hrvatske uz potporu EU fondova „ Shema školskog voća „ i „Mlijeko u školi“ redovno su nabavljani voće i mlijeko za sve naše učenike. Zahvaljujući dobroj suradnji s Zavodom za javno zdravstvo, školskom medicinom obavljene su sve aktivnosti vezane za preventivu zdravlja učenika : opći sistematski pregledi, pregledi za upis u prvi razred osnovne škole, pregledi za upis u prvi razred srednje škole za učenike primjerenog oblika školovanja i učenike sa zdravstvenim poteškoćama, pregledi za sportska natjecanja i oslobađanje od nastave TZK i cijepljenja.

V. RAD STRUČNIH VIJEĆA I ORGANA UPRAVLJANJA

Na 11 sjednica Učiteljskog vijeća, uz rješavanje redovitih zadataka obrađene su teme iz stručne i pedagoške problematike u obliku predavanja i pedagoških radionica. Održano je 4 do 6 sjednica Razrednih vijeća po odjelu. Na sjednicama je raspravljano o svakom učeniku odjela, napredovanju ili poteškoćama u radu i dogovorene mjere za pomoć pojedincu, skupini učenika ili odjelu u cjelini. Školski odbor je održao 11 sjednica, u starom sazivu 6 i u novom 5. Sastajalo se zbog donošenja Godišnjeg plana i programa, godišnjeg izvještaja, školskog kurikuluma, financijskog plana i izvješća, izmjena, dopuna i donošenja pravnih akata škole, prethodne suglasnosti za prijem kandidata po raspisanom natječaju i drugo. Suradnja s roditeljima je ostvarena na roditeljskim sastancima, individualnim razgovorima i preko Vijeća roditelja. Održana su dva sastanka Vijeća roditelja. Roditeljski sastanci i individualni razgovori roditelja i učitelja odvijali su se uglavnom online. Vijeće učenika je održalo jedan sastanak. Članovi starog saziva Školskog odbora u svom mandatu održali su ukupno 39 sjednica.

VI. REALIZACIJA NASTAVNOG PLANA I PROGRAMA I ANALIZA ODGOJNO-OBRAZOVNIH POSTIGNUĆA

Na početku 2020./2021. školske godine Učiteljskom vijeću i Školskom odboru predstavljen je i usvojen Godišnji plan i program rada škole kao i Školski kurikulum. Realizacija istih nije u potpunosti tekla po predviđenom planu. Realizirane su redovna i izborna nastava pravoslavnog vjeronauka od 1. do 8. razreda, informatike od 1. do 4. razreda, te 7. i 8. razreda; njemačkog jezika od 4. do 8. razreda. Dopunska i dodatna nastava te izvannastavne aktivnosti nisu realizirane u potpunosti. Zbog nepovoljne epidemiološke situacije planirana izvanučionička nastava uopće nije realizirana. Na školskim natjecanjima u ovoj nastavnoj godini naši učenici nisu postigli zapaženije rezultate. Zahvaljujući pokazanom znanju na školskom natjecanju iz Geografije 3 učenika naše škole stekli su pravo sudjelovanja na Županijskom natjecanju. Odlukom Učiteljskog vijeća OŠ Bijelo Brdo Olivera Tomašević i Marko Ćulibrk su izabrani za učenicu i učenika generacije za 2020./2021. školsku godinu.

U privitku se nalazi tablični prikaz realizacije za školsku 2020./2021. godinu.

Bijelo Brdo, 31.8.2021.

Ravnatelj

Dušan Rađenović, prof.

**TABELARNI PRIKAZ REALIZACIJE ZA ŠKOLSKU 2020./2021.GODINU**

1. BROJNO STANJE UČENIKA, BROJ UČENIKA PO PRIMJERENOM OBLIKU ŠKOLOVANJA, IZBORNA NASTAVA

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **R.** | **M** | **Ž** | **U** | **PRI-**  **LAGO** | **V** | **Inf.** | **Njem.j.** | **+**  **-** | **RAZREDNIK/CA** |
| **1.** | **6** | **3** | **9** | **0** | **7** | **6** | **-** | **+1** | **SANJA FRANČIĆ** |
| **2.** | **4** | **6** | **10** | **10** | **9** | **10** | **-** |  | **RADOJKA OPŠIĆ** |
| **3.** | **4** | **6** | **10** | **1P+1I** | **9** | **6** |  |  | **ZDRAVKA NIKŠIĆ** |
| **4.** | **11** | **1** | **12** | **1** | **12** | **10** | **4** |  | **JOVANA GAVRILOVIĆ** |
| **1.**  **4.** | **25** | **16** | **41** | **3** | **37** | **32** | **4** |  |  |
| **5.** | **10** | **5** | **15** | **1** | **14** | **15** | **1** |  | **MIRJANA POPOVIĆ** |
| **6.** | **4** | **3** | **7** | **0** | **7** | **7** | **2** |  | **ALEKSANDAR KOVAČEVIĆ** |
| **7.** | **5** | **9** | **14** | **3 P**  **1 I** | **13** | **7** | **8** | **+2** | **MILOŠ KATANIĆ** |
| **8.** | **4** | **6** | **10** | **1 P**  1 I | **9** | **10** | **4** |  | **BRANKA VILJANAC** |
| **5.**  **8.** | **23** | **23** | **46** | **7** | **43** | **39** | **15** | **+2** |  |
| **1.**  **8.** | **48** | **39** | **87** | **10** | **80** | **71** | **19** | **+3** |  |

1. USPJEH UČENIKA, DOPUNSKI RAD, POHVALE I NAGRADE NA KRAJU ŠKOLSKE 2020./2021. GODINE

|  |  |  |  |  |  |  |
| --- | --- | --- | --- | --- | --- | --- |
| R. | RAZREDNICI | ODLIČAN  (5) | VRLO  DOBAR  (4) | DOBAR  (3) | NE-  GA-  TI-  VNO | SREDNJA OCIJENA RAZREDA |
| 1. | SANJA FRANČIĆ | 7 | 1 | 1 | - | 4,64 |
| 2. | RADOJKA OPŠIĆ | 4 | 6 | - | - | 4,43 |
| 3. | ZDRAVKA NIKŠIĆ | 7 | 2 | 1 | - | 4.51 |
| 4. | JOVANA GAVRILOVIĆ | 4 | 5 | 3 | - | 4,00 |
|  |  | 22 | 14 | 5 | - | 4,39 |
| 5. | MIRJANA POPOVIĆ | 6 | 7 | 2 | - | 4,23 |
| 6. | ALEKSANDAR KOVAČEVIĆ | 1 | 3 | 3 | - | 3,78 |
| 7. | MILOŠ KATANIĆ | 4 | 7 | 3 | - | 4,18 |
| 8. | BRANKA VILJANAC | 3 | 6 | 1 | - | 4,20 |
|  |  | 14 | 23 | 9 |  | 4,04 |
|  | UKUPNO: | 36 | 37 | 14 |  | 4,27 |

1. PROSJECI PO RAZREDIMA, SREDNJA OCIJENA RAZREDA;

1. 1.RAZRED 4,64
2. 3. RAZRED 4,51
3. 2.RAZRED 4,43
4. 5. RAZRED 4,23
5. 8.RAZRED 4,20
6. 7. RAZRED 4,18
7. 4.RAZRED 4.00
8. 6. RAZRED 3,78

|  |  |  |  |  |  |  |
| --- | --- | --- | --- | --- | --- | --- |
| R. | DOPUNSKI  RAD | PO  PRA  VCI | POHVALE | PONAVLJANJE RAZREDA | NAGRADE | UČENICI  NAGRADE |
| 1. | - | - | 5 | - | - | - |
| 2. | - | - | 4 |  | 3 | Tena Nosal, Hana Jagodić i Marko Bojanić |
| 3. | - |  | 7 |  | 4 | Marić Dušan, Marko Maksimović, Irina Dmitrović, Dunja Gajčić |
| 4. | 1 mat. |  | 4 |  | 1 | Alen Zec |
| 5. | - | - | 6 | - | 2 | Kvaka David, Jagodić Tatjana |
| 6. | 2 mat. , 2. EJ | 1 | 1 |  | - | - |
| 7. | 4 mat.,1 kemija | 2 | 3 | - | 1 | Olivera Rupar |
| 8. |  |  | 3 |  | 2 | Olivera Tomašević, Marko Ćulibrk |
| UK. | 10 | 3 | 33 | 0 | 13 |  |

1. VLADANJE I IZOSTANCI NA KRAJU 2020./2021. GODINE

|  |  |  |  |  |  |  |  |
| --- | --- | --- | --- | --- | --- | --- | --- |
|  | UZORNO  PRIMJERNO | DOBRO | LOŠE | OPOMENE,UKORI  (UČENICI) | OPRAVDANO | NEO  PRA-  VDA-  NO | UKU-  PNO |
| 1. | 9 | - | - | - | 249 | 0 | 106 |
| 2. | 7 | 3 | - | - | 313 | 0 | 313 |
| 3. | 9 | 1 | - | - | 388 | - | 388 |
| 4. | 4 | 8 | - | A.N. 2 opomene,  S.S. 1 opomena | 435 | 22 | 457 |
| 5. | 11 | 4 | - | - | 981 | 4 | 985 |
| 6. | 3 | 4 | - |  | 247 | 1 | 248 |
| 7. | 9 | 4 | 1 | J.B., opomena i ukor  I.H i S.S. opomene | 774 | 30 | 804 |
| 8. | 10 | 0 | 0 |  | 366 | 3 | 369 |
| UK. | 62 | 24 | 1 | 7 | 3753 | 60 | 3813 |

1. UČENICI PO PRIMJERENOM OBLIKU ŠKOLOVANJA U ŠKOLSKOJ 2020./2021 GODINI

|  |  |  |  |  |
| --- | --- | --- | --- | --- |
| R. | UČENICI | OBLIK ŠKOLOVANJA | SKUPINA I  PODSKUPINA | ČLANAK I  STAVAK |
| 3. | J. H | Redoviti program uz prilagodbu sadržaja i individualizirane postupke | skupina 7. podskupina 3.2.6 | članak 6. stavak 5. |
| 3. | S. Đ. | Redoviti program uz individualizirane postupke | Skupina 7.  Podskupina 6.7 | Članak 5. Stavak 4. |
| 4. | S. S. | Redoviti program uz prilagodbu sadržaja i individualizirane postupke | Skupina 7.  Podskupina 3.2.5 | Članak 6. Stavak 5. |
| 7. | A. M. | Redoviti uz prilagodbu sadržaja i individualizirane postupke | Skupina 7.Podskupina 3.2.5. i 4.2. | Članak 6.  Stavak 5. |
| 7. | I. H. | Prilagođeni plan i program iz svih obrazovnih predmeta uz individualizirane postupke | Skupina 3  Podskupina 3.1.3 | Članak 6.  Stavak 5. |
| 7. | R. M. | Redoviti program uz prilagodbu sadržaja i individualizirane postupke | Skupina 3  Podskupina  3.1.3 | Članak 6  Stavak 5 |
| 8. | D. B. | Redoviti program uz prilagodbu sadržaja i individualizirane postupke | Skupina 3  Podskupina 3.2.5. | Članak 6  Stavak 5 |
| 8. | L. Đ. | Redoviti program uz individualizirani pristup | Skupina 3  Podskupina 3.2.6 | Članak 5  Stavak 4 |
| 5. | M. P. | Prilagođeni program iz svih obrazovnih predmeta | Skupina 7  Podskupina 3.2.5 | Članak 6.  Stavak 5 |
| 7. | S. P. | Redoviti program uz individualizirani pristup | Skupina 3  Podskupina 3.2.6 | Članak 5.  Stavak 4. |